smcproject/ml-wiki-sentences huggingface dataset:
പടിഞ്ഞാറ് നിന്ന് കിഴക്കോട്ട് ഡാൻയാങ്, ചാങ്ഷൗ, വുക്സി, സുഷൗ എന്നീ ജനവാസകേന്ദ്രങ്ങളിലൂടെ ഒഴുകി കുൻഷാനിൽ അവസാനിക്കുന്നു.
2000 കളുടെ തുടക്കം മുതൽ, ചൈന തങ്ങളുടെ പ്രധാന വ്യാവസായിക കേന്ദ്രങ്ങളെ പരസ്പരം ബന്ധിപ്പിക്കുന്ന വിപുലമായ പൊതു, വ്യാവസായിക ഗതാഗത ലൈനുകൾ നിർമ്മിക്കാൻ തുടങ്ങി.
ഈ കാലയളവിൽ റെയിൽ ഗതാഗതം വളരെയധികം ശ്രദ്ധ നേടിയപ്പോൾ, എല്ലാ രൂപത്തിലും വലിപ്പത്തിലുമുള്ള പാലങ്ങൾ സൃഷ്ടിക്കുന്നതിനുള്ള പ്രാവീണ്യം ചൈനീസ് നിർമ്മാണ കമ്പനികൾ ആർജ്ജിക്കുകയുണ്ടായി.
പൊതുഗതാഗതരംഗത്തും ഇത് മാറ്റങ്ങളുണ്ടാക്കി.
പർവതപ്രദേശങ്ങളിലും സമതലങ്ങളിലും നിരവധി പാലങ്ങൾ പുതുതായി നിർമ്മിക്കപ്പെട്ടു.
ഈ കാലഘട്ടത്തിൽ പാലങ്ങളുടെ കാര്യത്തിൽ നിരവധി ലോകറെക്കോർഡുകൾ ചൈന കരസ്ഥമാക്കുകയുണ്ടായി.
തുടർന്ന്,  ചൈനീസ് സർക്കാർ ഇതുവരെ വിഭാവനം ചെയ്തതിൽ വച്ച് ഏറ്റവും വലിയ പാലം - ഷാങ്ഹായ് നഗരത്തെ കിഴക്കൻ ചൈനയിലെ ജിയാങ്സു പ്രവിശ്യയുടെ തലസ്ഥാനമായ നാൻജിംഗ് പട്ടണവുമായി ബന്ധിപ്പിക്കുന്ന റെയിൽ പാതയിൽ നിർമ്മിക്കുവാൻ തീരുമാനിച്ചു,.
ലോകത്തിലെ ഏറ്റവും ദൈർഘ്യമേറിയ ഈ പാലം സൃഷ്ടിക്കുന്നതിനുള്ള ചുമതലയിൽ വിവിധ രാജ്യങ്ങളിൽ നിന്നുള്ള നിരവധി ആർക്കിടെക്റ്റുകളും ഡിസൈനർമാരും പങ്കാളികളായി.
യാങ്‌സി നദിയുടെ പ്രദേശത്ത് വരുന്ന ഭൂരിഭാഗം സ്ഥലവും ഉറച്ച നിലത്തിനു പകരം മൃദുവായ മണ്ണാണ് എന്നത് ഒരു വെല്ലുവിളിയായിരുന്നു.
നിരവധി ചെറുഖണ്ഡങ്ങൾ ചേർന്ന വയാഡക്റ്റ് മാതൃകയാണ് ഈ പാലത്തിന്റെ നിർമ്മിതിയ്ക്ക് അവലംബിച്ചിരിക്കുന്നത്.
2006 ന്റെ തുടക്കത്തിൽ പാലത്തിന്റെ അന്തിമ രൂപകൽപ്പന അംഗീകരിക്കുകയും നിർമ്മാണപ്രവർത്തനങ്ങൾക്ക് തുടക്കം കുറിക്കുകയും ചെയ്തു.
തറനിരപ്പിൽ നിന്ന് ഈ പാലത്തിന്റെ ശരാശരി ഉയരം 100 അടി അഥവാ 31 മീറ്റർ ആണ്.
ഇതിന്റെ ശരാശരി വീറ്റി 260 അടിയാണ്.
സുഷൗവിലെ യാങ്ചെംഗ് തടാകത്തിന് കുറുകെ ഈ പാലത്തിന് 9 കിലോമീറ്റർ നീളത്തിൽ ഒരു സെക്ഷൻ ഉണ്ട്.
പാലത്തിന്റെ ഈ ഭാഗം നിർമ്മിക്കാൻ വലിയ അളവിൽ സ്റ്റീൽ കേബിളുകളും 450,000 ടൺ സ്റ്റീൽ ഘടനയും ഉപയോഗിച്ചു.
ഈ സെക്ഷനിൽ മാത്രം 2000-ത്തിൽ പരം തൂണുകളാണുള്ളത്.
കൊടുങ്കാറ്റ്, റിച്ചർ സ്കെയിൽ 8 വരെ തീവ്രതയുള്ള ഭൂകമ്പങ്ങൾ തുടങ്ങിയ പ്രകൃതി ദുരന്തങ്ങൾ ബാധിക്കാത്ത തരത്തിലാണ് ഈ പാലം നിർമ്മിച്ചിരിക്കുന്നത്.
300,000 ടണ്ണോ അതിൽ കുറവോ ഭാരമുള്ള കപ്പലുകൾ തൂണുകളിൽ വന്നിടിച്ചാലും ആഘാതം താങ്ങുവാൻ ഈ പാലത്തിന് കഴിയും.
10,000 പേർ ജോലി ചെയ്ത ഈ നിർമ്മാണപ്രവർത്തനത്തിന് നാല് വർഷമെടുത്തു.
ഏകദേശം 8.5 ബില്യൺ ഡോളർ ചെലവായി.
ഇത് 2010 ൽ ഇതിന്റെ പണി പൂർത്തിയായി.
ലോകത്തിലെ ഏറ്റവും ദൈർഘ്യമേറിയ പാലമെന്ന ഗിന്നസ് റെക്കോർഡ് ഡാൻയാങ്-കുൻഷാൻ ഗ്രാൻഡ് ബ്രിഡ്ജ് സ്വന്തമാക്കി.
ഡാന്യൂബ്-ഇപ്പോളി ദേശീയോദ്യാനം
ഡാന്യൂബ്-ഇപ്പോളി ദേശീയോദ്യാനം ഹംഗറിയിലെ ഏറ്റവും വൈവിധ്യമാർന്ന ദേശീയ ഉദ്യാനങ്ങളിൽ ഒന്നാണ്.
1997 ൽ പില്ലിസ് , ബൊർസ്‍സോണി ദേശീയ ഉദ്യാനങ്ങളുടെ ഭാഗങ്ങൾ ഉൾപ്പെടുത്തിയാണ് ഇതു നിർമ്മിച്ചത്.
ഇതുകൂടാതെ ഇപ്പോളി നദി യുടെ വെള്ളപ്പൊക്ക തടങ്ങളെ ഭാഗങ്ങളും ഈ ദേശീയോദ്യാനത്തിൽ ഉൾപ്പെടുത്തിയിട്ടുണ്ട്.
ബുഡാപെസ്റ്റ് , പെസ്റ്റ് കൌണ്ടി , കൊമാറോം-എസ്റ്റെർഗോം കൌണ്ടി , ഫെജെർ കൌണ്ടി എന്നിവയുടെ ഭാഗങ്ങളെ ഈ ദേശീയോദ്യാനം ഉൾക്കൊള്ളുന്നു.
ഈ ദേശീയോദ്യാനത്തിൻറെ ഓഫീസുകൾ ബുഡാപെസ്റ്റിലും ജൊക്കായി ഗാർഡനിലും (Budapest XII) നിലനിൽക്കുന്നു.
പ്രധാന ഓഫീസ് സ്ഥിതിചെയ്യുന്നത് എസ്റ്റെർഗോമിലാണ് .
ചില സ്പിഷീസുകൾ, അവയിൽ ജന്തുജാലങ്ങളും ജന്തുജാലങ്ങളും ഈ ദേശീയോദ്യാനത്തിൽമാത്രം കാണപ്പെടുന്നവയാണ്.
ഈ അപൂർവ്വവും അപൂർവ്വവും വംശനാശം നേരിടുന്നതുമായ ജീവിവർഗങ്ങളെ സംരക്ഷിക്കുന്നതിനുള്ള പരിപാടികൾ ഒരുക്കിയിട്ടുണ്ട്.
ചിത്രശാല Alpine rose Plecoptera Cephalanthera rubra Brown trout Ephemeridae Fire salamander Caddisfly Schraetzer Saker falcon Barbus peloponnesius Greater mouse-eared bat Mallard Eastern imperial eagle Yellow-bellied toad Short-toed eagle European pond terrapin അവലംബം
ഡാഫോഡിൽസ് ഇംഗ്ലീഷ് വിലാസം https://ml.wikipedia.org/wiki/Narcissus_pseudonarcissus
അമരില്ലിഡേസി (Amaryllidaceae) സസ്യകുടുംബത്തിൽപ്പെടുന്ന ഓഷധിയാണ് ഡഫോഡിൽസ് .
ശാസ്ത്രനാമം: നാർസിസ്സസ് സ്യൂഡോനാർസിസ്സസ് (Narcissus Pseudonarcissus) .
ഈ ഇനമാണ് യൂറോപ്പിൽ ധാരാളമായി കണ്ടുവരുന്നത്.
പ്രതികൂല സാഹചര്യങ്ങളെ ചെറുത്തു നിൽക്കാൻ ശേഷിയുള്ള കിഴങ്ങിൽ (bulb) നിന്നാണ് ഇവയിൽ ഇലകളും തണ്ടും ഉണ്ടാകുന്നത്.
നീളം കൂടി വീതി കുറഞ്ഞ ഇലകളാണ് ഇവയ്ക്കുള്ളത്.
വസന്തകാലാരംഭത്തോടെ ഡാഫൊഡിൽ പുഷ്പിക്കുന്നു.
40 സെന്റീമീറ്ററോളം ഉയരത്തിൽ വളരുന്ന തിന്റെ അഗ്രഭാഗത്ത് തിരശ്ചീനമായി വലിപ്പം കൂടിയ ഒരു പുഷ്പം ഉണ്ടാകുന്നു.
മഞ്ഞ, ചുവപ്പ്, വെള്ള എന്നീ നിറങ്ങളിലുള്ള പുഷ്പങ്ങളുണ്ടാകാറുണ്ട്.
ഇതിനു ആറു ബാഹ്യദളങ്ങളുണ്ട്.
ദളപുഞ്ജം ആറുദളങ്ങൾ സംയോജിച്ചുണ്ടായതാണ്.
ആറു കേസരങ്ങളും ഒരു ജനിപുടവും ഉണ്ടായിരിക്കും.
ദളപുഞ്ജത്തിന്റെ മധ്യഭാഗത്തു നിന്നും കപ്പിന്റെ ആകൃതിയിലുള്ള ഒരു മകുടം ഉത്ഭവിക്കുന്നു.
ഫലം അനേകം വിത്തുകളുള്ള കാപ്സ്യൂളുകളാണ്.
ഡാഫൊഡിലുകളുടെ കന്ദങ്ങൾ നട്ടാണ് പ്രജനനം നടത്തുന്നത്.
സെപ്റ്റംബർ മാസാരംഭത്തോടെ നനവുള്ള മണ്ണിൽ കന്ദങ്ങൾ നടുന്നു.
തണുപ്പുകാലം ആരംഭിക്കുന്നതിനു മുമ്പു തന്നെ വേരുകളുണ്ടായി ഇവ വളർന്നു തുടങ്ങും.
വീട്ടിനകത്ത് വെള്ളം നിറച്ച ചെറിയ പാത്രങ്ങളിലോ ചെറുകല്ലുകളും മണലും വെള്ളവും നിറച്ച പാത്രങ്ങളിലോ അധികം സൂര്യപ്രകാശമില്ലാത്ത തണുപ്പുള്ള സ്ഥലത്ത് കന്ദങ്ങൾ സൂക്ഷിച്ചാൽ വേരുകളുണ്ടായി അവ വളരും.
പിന്നീട് സൂര്യപ്രകാശം ലഭിക്കുന്ന സ്ഥലത്തേക്ക് ഇതിനെ മാറ്റിയാൽ ഇവ പുഷ്പിക്കുകയും ചെയ്യും.
ഒരു ഡാഫൊഡിൽ പാടം
മഞ്ഞനിറമുള്ള പുഷ്പങ്ങളുണ്ടാകുന്ന നാർസിസ്സസ് സ്യൂഡോനാർസിസ്സസ് എന്നയിനമാണ് സാധാരണ കണ്ടുവരുന്നത്.
പുഷ്പത്തിന്റെ മധ്യഭാഗത്തു കാണപ്പെടുന്ന ചെണ്ടയുടെ ആകൃതിയിലുള്ള ഗാഢമകുടം ഇതിന്റെ ഒരു സവിശേഷതയാണ്.
മഞ്ഞപ്പുഷ്പങ്ങളും ചെറിയ മകുടവുമുള്ള ഇനമാണ്.
നാർസിസ്സസ്  ജോങ്കില (N. Jonquilla . വെളുത്ത നിറമുള്ള പുഷ്പങ്ങളും, ബാഹ്യമാത്രമായ മകുടത്തോടു കൂടിയതുമാണ് നാർസിസ്സസ്  പോയറ്റിക്കസ് (N.poeticus) ഇനം.
പോളിയാന്തസ് എന്നു പരക്കെ അറിയപ്പെടുന്ന നാർസിസ്സസ് ടാസ്സെറ്റയ്ക്ക് (N.tazetta) വെള്ളയോ മഞ്ഞയോ നിറമുള്ള പുഷ്പങ്ങളായിരിക്കും.
അംബൽ പുഷ്പമഞ്ജരിയായി ഉണ്ടാകുന്ന പുഷ്പങ്ങൾക്ക് ചെറിയ കൊറോണയാണുള്ളത്.
നീളം കൂടിയതും കീഴോട്ട് തൂങ്ങിക്കിടക്കുന്നതുമായ വെളുത്ത പുഷ്പങ്ങളാണ് നാർസിസ്സസ്  ട്രിയാർഡസ് (N.triardus) എന്നയിനത്തിൽ കാണപ്പെടുന്നത്.
നാർസിസ്സസി ന്റെ സങ്കര ഇനങ്ങളുടെ പുഷ്പങ്ങൾ വെള്ള, മഞ്ഞ, ഇളം ചുവപ്പ്, ഇളം മഞ്ഞ, ഓറഞ്ച് എന്നീ നിറങ്ങളിൽ കാണപ്പെടുന്നു.
ദളപുഞ്ജവും കൊറോണയും ഒരുനിറത്തിലോ, രണ്ടു നിറങ്ങളിലോ കാണാറുണ്ട്.
കൊറോണക്ക് ഒന്നിലധികം വർണങ്ങളുണ്ടായിരിക്കും.
നാർസിസ്സസിന്റെ കന്ദത്തിൽ ചിലയിനം ആൽക്കലോയ്ഡുകൾ അടങ്ങിരിക്കുന്നു.
ഇതു ഭക്ഷിച്ചാൽ ദഹനക്കേട്, ഛർദി, വയറിളക്കരോഗങ്ങൾ, പനി , വിറയൽ എന്നിവ അനുഭവപ്പെടാറുണ്ട്.
ലാവണ്യമിയലുന്ന ഇതിന്റെ പുഷ്പമഞ്ജരി അനേകം കവികളുടെ സർഗശക്തിയെ ത്വരിപ്പിച്ചിട്ടുണ്ട്.
ഡാഫൊഡിൽ പൂക്കളിലൂടെ പ്രപഞ്ചസൗന്ദര്യം മുഴുവൻ കണ്ടെത്തിയ കവികളിൽ പ്രമുഖനാണ് വില്യം വേഡ്‌സ്‌വർത്ത്‌ .
പുറത്തേക്കുള്ള കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാഫോഡി%E0%B4%B2%E0%B5%8D%E2%80%8D എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡാൽബി സോഡെർസ്കോഗ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Dalby_S%C3%B6derskog_National_Park
ഡാൽബി സോഡെർസ്കോഗ്, ദേശീയോദ്യാനം തെക്കൻ സ്വീഡനിലെ സ്കാനിയ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
ഇത്‍ ഡാൽബിയ്ക്കു സമീപമുള്ള ലുണ്ട് മുനിസിപ്പാലിറ്റിയിലാണ്.
ഈ ദേശീയോദ്യാനത്തിൻറെ വിസ്തൃതി 0.36 ചതുരശ്ര കിലോമീറ്ററാണ് (0.14 ചതുരശ്ര മൈലാണ്).
ഇത് പ്രാചീന വനങ്ങളുടെ തനതായ ശേഷിപ്പായി കരുതപ്പെട്ടിരുന്ന ഇത് 1918 ലാണ് ഇത് സ്ഥാപിക്കപ്പെട്ടത്.
യഥാർത്ഥത്തിൽ മുൻകാലങ്ങളിൽ ഈ പ്രദേശം മേച്ചിൽസ്ഥലമായി ഉപയോഗിച്ചിരുന്നു.
ചുണ്ണാമ്പുകല്ലും ചോക്കും കലർന്ന ഭൂപ്രകൃതിയാണിവിടെ.
അതനാൽ സസ്യജാലങ്ങളാൽ സമ്പന്നമാണ്.
അനേകം വസന്തകാലപുഷ്പങ്ങൾ ഇവിടെ കണ്ടുവരുന്നു.
ഡാൽബെർജീ ഇംഗ്ലീഷ് വിലാസം https://ml.wikipedia.org/wiki/Dalbergieae
ഡാൽബെർജീ ഗോത്രം മുമ്പ് ശാഖകളോടുകൂടിയ മോണോഫൈലെറ്റിക് ക്ലേഡിലായിരുന്നു കാണപ്പെട്ടിരുന്നത്.
സപുഷ്പിയായ ഇവ ഫബോയിഡേ അല്ലെങ്കിൽ പാപിലയോണേസീയേ കുടുംബത്തിൽപ്പെട്ടതും റാങ്കിലില്ലാത്ത ഡാൽബെർജിയോഡ്സ് ക്ലേഡിലുമാണ് കാണപ്പെടുന്നത്.
സബ്ക്ലേഡുകളും ജെനറയും അഡെസ്മിയ ക്ലേഡ് Adesmia DC.
Amicia Kunth Chaetocalyx DC.
Nissolia Jacq.
Poiretia Vent.
Zornia J. F. Gmel.
ഡാൽബെർജിയ ക്ലേഡ് Aeschynomene L. Bryaspis P. A. Duvign.
Cyclocarpa Afzel.
ex Urb.
Dalbergia L. f. Diphysa Jacq.
Geissaspis Wight Arn.
Humularia P. A. Duvign.
Kotschya Endl.
Machaerium Pers.
Ormocarpopsis R. Vig.
Ormocarpum P. Beauv.
Pictetia DC.
Smithia Aiton Soemmeringia Mart.
Steinbachiella Harms.
Weberbauerella Ulbr.
Zygocarpum Thulin Lavin 'പ്റ്റെറോകാർപസ്' ക്ലേഡ് Acosmium Schott Arachis L. Brya P. Browne Cascaronia Griseb.
Centrolobium Mart.
Chapmannia Torr.
A. Gray Cranocarpus Benth.
Discolobium Benth.
Etaballia Benth.
Fiebrigiella Harms Fissicalyx Benth.
Geoffroea Jacq.
Grazielodendron H. C. Lima Inocarpus J. R. Forst.
Maraniona C.E.Hughes, G.P.Lewis, Daza, Reynel Paramachaerium Ducke Platymiscium Vogel Platypodium Vogel Pterocarpus Jacq.
Ramorinoa Speg.
Riedeliella Harms Stylosanthes Sw.
Tipuana (Benth.) Benth.
അവലംബം പുറം കണ്ണികൾ ഡാൽബെർജീ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) ഡാൽബെർജീ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഡി-എക്സിങ് ഇംഗ്ലീഷ് വിലാസം https://ml.wikipedia.org/wiki/DXing
ജനപ്രിയവും ശാസ്ത്രീയവുമായ ഒരു ഹോബിയാണ് ഡി-എക്സിങ് .
വിദേശ രാജ്യങ്ങളിലെ പ്രത്യേകിച്ചും ഷോർട്ട് വേവിലുള്ള, റേഡിയോ സ്റ്റേഷനുകൾ ശ്രവിക്കുകയും അവയുമായി കത്തിടപാടുകൾ നടത്തുകയുമാണ് ഈ ഹോബിയിസ്റ്റുകൾ ചെയ്യുന്നത്.
ഡി-എക്സിങ് -വിവരണം
DX എന്ന പദത്തിനർത്ഥം വിദൂര ദേശങ്ങളിലെ റേഡിയോ സ്റ്റേഷനുകൾ ശ്രവിക്കുക എന്നതാണ്.
ഇതിൽ D എന്ന പദം ദൂരത്തെയും X എന്നത് അറിയാത്ത കാര്യത്തെയും സൂചിപ്പിക്കുന്നു.
സാധാരണയായി റേഡിയോ സെറ്റുകളിൽ MW, SW, FM, LW എന്നീ ബാൻഡുകൾ കാണം.
LW വിൽ സംപ്രേഷണം മുൻ സോവിയറ്റ്‌ റിപ്പബ്ലിക്കുകൾ, മംഗോളിയ, ജർമ്മനി എന്നിവിടങ്ങളിൽ മാത്രമേ ഉള്ളൂ.
നമ്മുടെ നാട്ടിൽ സാധാരണയായി ഉപയോഗിക്കുന്നത് മീഡിയം വേവ് അഥവാ AM ബാൻഡ് ആണ്.
FM തരംഗങ്ങൾ വളരെ വ്യക്തവും സ്റ്റീരിയോഫോണിക് ആയതുമായ ശബ്ദം തരുന്നുവെങ്കിലും ഇതിനു വളരെ കുറഞ്ഞ ദൂരമേ സഞ്ചരിക്കുവാൻ സാധിക്കുകയുള്ളൂ.
ഷോർട്ട് വേവ് (SW) അഥവാ HF ആണ് ഹോബിയിസ്റ്റുകളെ സംബന്ധിച്ചിടത്തോളം പ്രധാനപ്പെട്ടത്.
ചിത്രം.1 മീഡിയം വേവ് ബാൻഡിൽ തരംഗങ്ങൾ സഞ്ചരിക്കുന്നത്.
ചിത്രം.2 ഷോർട്ട് വേവ് ബാൻഡിൽ തരംഗങ്ങൾ സഞ്ചരിക്കുന്നത്.
ഒരു റേഡിയോ ട്രാൻസ്മിറ്റർ പുറപ്പെടുവിക്കുന്ന റേഡിയോ ഫ്രീക്വൻസി തരംഗങ്ങളെ  ആകാശ തരംഗങ്ങളും ഭൌമ തരംഗങ്ങളും എന്ന് രണ്ടായി വേർതിരിക്കാം..
മീഡിയം വേവ് ബാൻഡിൽ  സാധാരണയായി ഭൌമോപരിതലത്തിനു സമാന്തരമായി സഞ്ചരിക്കുന്ന തരംഗങ്ങളാണ്..
(ചിത്രം.1) എന്നാൽ രാത്രി സമയത്ത് അയണമണ്ഡലത്തിന്റെ പ്രത്യേക പാളികളിൽ തട്ടി പ്രതിഫലിക്കുന്ന MW തരംഗങ്ങൾ ദൂരസ്ഥലങ്ങളിലേക്ക് സംപ്രേഷണം ചെയ്യപ്പെടാറുണ്ട്.
അയണമണ്ഡലം ഷോർട്ട് വേവ് തരംഗങ്ങളെ നന്നായി പ്രതിഫലിപ്പിച്ചു ദീർഘദൂര സംപ്രേഷണം സാധ്യമാക്കുന്നതിനാൽ (ചിത്രം.2) ഡി-എക്സിങ് ഹോബി ഈ ബാൻഡിലാണ് പ്രധാനമായും നടക്കുന്നത്.
ഷോർട്ട് വേവ് ഡി-എക്സിങ്
ഷോർട്ട് വേവ് ബാൻഡിൽ 2300 മുതൽ 26100 KHz വരെ സംപ്രേഷണത്തിന് ഉപയോഗിക്കുന്നു.
120, 90, 75, 60 മീറ്റർ ബാൻഡുകളാണ് ട്രോപ്പിക്കൽ ഷോർട്ട് വേവ്.
പ്രാദേശിക സംപ്രേഷണത്തിനാണ് ഇത് കൂടുതൽ അനുയോജ്യമായിട്ടുള്ളത്.
ഈ തരംഗങ്ങൾ പകൽ സമയത്ത് താരതമ്യേന വളരെ കുറഞ്ഞ ദൂരവും രാത്രി സമയത്ത് വളരെ കൂടുതൽ ദൂരം സഞ്ചരിക്കുന്നു.
5850 മുതൽ 26100 KHz വരെയുള്ള 49, 41, 31, 25, 22, 19, 15, 16, 13, 11 മീറ്റർ ബാൻഡുകൾ അന്താരാഷ്ട്ര ഷോർട്ട് വേവ് ബാൻഡ് എന്നറിയപ്പെടുന്നു.
വിവിധ രാജ്യങ്ങളിൽ നിന്നുള്ള വിദേശസംപ്രേഷണം ഈ ബാൻഡുകളിലാണ് പ്രധാനമായും ലഭിക്കുന്നത്  .
സിഗ്നൽ ശക്തി താളക്രമത്തിൽ കൂടുകയും കുറയുകയും ചെയ്യുന്ന പ്രതിഭാസം ഷോർട്ട് വേവ്  ബാൻഡിൽ സാധാരണമാണ്.
സൂര്യൻ പുറപ്പെടുവിക്കുന്ന റേഡിയോ തരംഗങ്ങളുംടെ  തീവ്രതയും ഹ്രസ്വതരംഗത്തെ  പ്രതികൂലമായി ബാധിക്കും.
ബാഹ്യ ആന്റെന്ന   ഘടിപ്പിച്ചു    ഷോർട്ട് വേവ് ഡി-എക്സിങ്   മെച്ചപ്പെടുത്താം.
ലോകത്തെ പ്രധാന രാജ്യങ്ങളിൽ നിന്നെല്ലാം വിദേശ സംപ്രേഷണമുണ്ട്.
ഇംഗ്ലീഷ് ഉൾപ്പെടെ പ്രധാന ഭാഷകളിലെല്ലാം ഇവ ലഭ്യമാണ്.
ബ്രിട്ടനിൽ നിന്നുള്ള ബി.ബി.സി , ഇന്ത്യയുടെ ആകാശവാണി (ആൾ ഇന്ത്യാ റേഡിയോ), അമേരിക്കൻ ഐക്യനാടുകളുടെ വോയ്‌സ് ഓഫ് അമേരിക്ക , ജർമനിയുടെ ഡോയ്ചവെല്ലെ (DW റേഡിയോ), ചൈന റേഡിയോ ഇന്റർനാഷണൽ , വോയ്‌സ് ഓഫ് റഷ്യ , റേഡിയോ നെതർലാന്റ്‌സ് , റേഡിയോ ജപ്പാൻ , വോയ്‌സ് ഓഫ് തുർക്കി , റേഡിയോ കാനഡ , ചെക് റിപ്പബ്ലിക്കിന്റെ റേഡിയോ പ്രാഗ് , റേഡിയോ ഫ്രാൻസ് , വോയ്‌സ് ഓഫ് ഇസ്ലാമിക് റിപ്പബ്ലിക് ഓഫ് ഇറാൻ , വത്തിക്കാൻ റേഡിയോ , റേഡിയോ ആസ്‌ട്രേലിയ തുടങ്ങിയവ അവയിൽ ചിലതാണ്.
ഫീബാ റേഡിയോ , അഡ്വന്റിസ്റ്റ് വേൾഡ് റേഡിയോ , റേഡിയോ ആത്മീയ യാത്ര , വോയ്‌സ് ഏഷ്യ തുടങ്ങി അനേകം സ്വകാര്യ സ്റ്റേഷനുകളും പ്രവർത്തിക്കുന്നുണ്ട്.
റിസപ്ഷൻ റിപ്പോർട്ട്
വിദൂര ദേശങ്ങളിലേക്ക് സംപ്രേഷണം ചെയ്യുമ്പോൾ, അവിടങ്ങളിൽ ഈ സ്റ്റേഷന്റെ സിഗ്നലുകൾ വ്യക്തമായി കിട്ടുന്നുണ്ടോ എന്ന് സ്റ്റേഷൻ എൻജിനീയർക്ക് അറിയേണ്ടതുണ്ട്.
ശ്രോതാവ് അയക്കുന്ന റിസപ്ഷൻ റിപ്പോർട്ട് ഇതിനവരെ സഹായിക്കുന്നു.
ഒരു റിസപ്ഷൻ റിപ്പോർട്ട് തയ്യാറാക്കുന്നതിങ്ങനെയാണ്.
SINPO അല്ലെങ്കിൽ SIO കോഡുകളുപയോഗിച്ചാണ് സിഗ്നലിന്റെ ഗുണനിലവാരം അളക്കുന്നത്.
S - സിഗ്നലിന്റെ ശക്തി (Signal Strength).
I - ഇന്റർഫെറൻസ് (Interference) - മറ്റുള്ള സ്റ്റേഷനുകൾ ഈ സ്റ്റേഷൻ ലഭിക്കുന്ന തരംഗദൈർഘ്യത്തിൽ ഇടകലർന്ന് റിസപ്ഷന് തടസ്സമുണ്ടാക്കുന്നത്.
N - ശബ്ദശല്യം (Noise) - സ്റ്റേഷനിൽ നിന്നുള്ള ശബ്ദം വ്യക്തമാകാതിരിക്കുന്ന അവസ്ഥ.
P - പ്രോപ്പഗേഷൻ (Propagation) - സിഗ്നൽ ശക്തി താളക്രമത്തിൽ കൂടുകയും കുറയുകയും ചെയ്യുന്ന പ്രതിഭാസം.
O - ഓവറോൾ - തരംഗങ്ങളുടെ ആകെ ഗുണനിലവാരം.
1 മുതൽ 5 വരെയുള്ള സംഖ്യകളാണ് റേറ്റിംഗിന് ഉപയോഗിക്കുന്നത്.
അടുത്തുള്ള സ്റ്റേഷനാണെങ്കിൽ സിഗ്നൽ പൊതുവെ സുവ്യക്തവും ശക്തവുമായിരിക്കും.
എങ്കിൽ സിഗ്നലിന്റെ ശക്തി 5 കൊടുക്കാം.
തരക്കേടില്ലെങ്കിൽ 3 ഉം മോശമാണെങ്കിൽ 2 ഉം കൊടുക്കാം.
ഇതുപോലെ ബാക്കി പ്രത്യേകതകളും റേറ്റ് ചെയ്ത് 54535, 35534 തുടങ്ങിയ കോഡുകൾ രൂപീകരിക്കുക.
റിസപ്ഷൻ റിപ്പോർട്ടിൽ ഉൾപ്പെടുത്തേണ്ടവ .
റേഡിയോ സ്റ്റേഷന്റെ പേര്, ഭാഷ.
ഡിജിറ്റൽ ട്യൂണിംഗ് ഉള്ള ഒരു റേഡിയോ റിസീവർ
പരിപാടി കേട്ട ഫ്രീക്വൻസി.
-ഇത് പരിപാടിക്കു മുൻപോ ശേഷമോ അനൗൺസ് ചെയ്യാറുണ്ട്.
ഡിജിറ്റൽ ട്യൂണിംഗ് ഉള്ള റിസീവറാണെങ്കിൽ റിസീവർ ഡിസ്‌പ്ലേയിൽ കാണാം.
കേൾക്കുന്ന സമയം (അന്താരാഷ്ട്ര സമയത്തിൽ രേഖപ്പെടുത്തണം.)
കേൾക്കുന്ന തീയതി.
റിസപ്ഷൻ ഗുണനിലവാരം (SINPO അല്ലെങ്കിൽ SIO കോഡിൽ)
കേട്ട പരിപാടിയുടെ വിശദാംശങ്ങൾ, പരിപാടികളെക്കുറിച്ചുള്ള അഭിപ്രയങ്ങൾ.
അയക്കുന്ന ആളിന്റെ പേര്, മേൽവിലാസം.
ഉപയോഗിക്കുന്ന റേഡിയോ റിസീവറിന്റെ പേര്, മോഡൽ.
ഉപയോഗിക്കുന്ന ആന്റിന - പ്രത്യേകം ആന്റിന ഉപയോഗിക്കുന്നുണ്ടോ, നീണ്ട വയർ ആന്റിന തുടങ്ങിയ കാര്യങ്ങൾ.
ഇത്രയും കാര്യങ്ങൾ ഉൾപ്പെടുത്തി അതത് സ്റ്റേഷന് തപാൽ മാർഗ്ഗമോ ഇ-മെയിൽ വഴിയോ അയച്ചു കൊടുക്കുക.
ഈ റിപ്പോർട്ട് സ്റ്റേഷന് കിട്ടിക്കഴിഞ്ഞാൽ അത് അവരുടെ സംപ്രേഷണവിഭാഗം വിലയിരുത്തുകയും ഒരു QSL കാർഡ് അയച്ചു തരികയും ചെയ്യുന്നു.
ഈ കാർഡിന്റെ ഒരു വശത്ത് ആ രാജ്യത്തിന്റെ സവിശേഷമായ ഒരു ചിത്രം ഉണ്ടാകും.
മറുവശത്ത് സ്റ്റേഷന്റെ റിസപ്ഷൻ സംബന്ധിച്ച് നമ്മൾ അയച്ചു കൊടുത്ത വിവരങ്ങൾ ഉൾപ്പെടുത്തി, സ്റ്റേഷൻ എൻജിനീയർ ഒപ്പിട്ട് അയക്കും.
കൂടാതെ സ്റ്റേഷന്റെ പ്രോഗ്രാം ഗൈഡുകൾ, പുസ്തകങ്ങൾ, സി.ഡികൾ തുടങ്ങി അനേകം സാധനങ്ങളും ലഭിക്കാം.
ഉപഹോബിയായി സ്റ്റാമ്പുശേഖരണവും നടത്താം.
ജൂലൈ 2001 ലെ ശാസ്ത്രകേരളത്തിലെ ടി.ആർ രജീഷിന്റെ ലേഖനം.
ഡാർവിൻ അവാർഡ്
സ്വയം കാട്ടുന്ന മണ്ടത്തരത്തിലൂടെ ജീവഹാനി സംഭവിച്ചവർക്കായി പ്രഖ്യാപിക്കുന്ന പാരഡി അവാർഡ് അഥവാ ഒരു പരിഹാസ പ്രഖ്യാപനമാണ് ഡാർവ്വിൻ അവാർഡ്.
ഇത്തരത്തിൽ മണ്ടത്തരങ്ങൾ കാട്ടി അവർ സ്വയം ഇല്ലാതാവുകയും അവരുടെ വംശപരമ്പര നിലച്ചു  പോയിപ്പിക്കുകയും ചെയ്യുന്നത്  മനുഷ്യപരിണാമ പ്രക്രിയയക്ക് ഗുണകരമാകുന്നു.
അതിനാലാണ് പരിണാമ ശാസ്ത്രത്തിന്റെ പിതാവായ ഡാർവ്വിന്റെ പേര് ഈ ബഹുമതിക്ക് നൽകിയിരിക്കുന്നത് എന്ന് സംഘാടകർ വെബ്സൈറ്റിൽ വ്യക്തമാക്കുന്നു.
ഇന്റ്ർനെറ്റിലെ യൂസ്നെറ്റ് ചർച്ചാ  വേദികളിൽ നിനാണ് 1985ൽ ഈ ആശയം ഉരിത്തിരിഞ്ഞത്.
മോഷണ ശ്രമത്തിനിടെ വെണ്ടിംഗ് മെഷീൻ തലയിൽ പതിച്ച പ്രതിശ്രുത  മോഷ്ടാവും , വിമാനത്തിന്റെ ജെറ്റ് എൻജിൻ കാറിൽ ഘടിപ്പിച്ച് 400കിമീ വേഗത്തിയിൽ കുതിച്ച് പാഞ്ഞ് കുന്നിൻ ചെരുവിൽ ഇടിച്ച് മരിച്ച സാഹസികനും ആദ്യകാല ജേതാക്കളിൽ പെടുന്നു.
എന്നാൽ ആദ്യകാല സംഭവങ്ങളിൽ പലതിന്റേയും സത്യാവസ്ഥ സ്ഥിരീകരിക്കപ്പെട്ടിവയല്ല.
യൂസ്നെറ്റ് ഗ്രൂപ്പിൽ നിന്നും വെബ്സൈറ്റും പിന്നീട് പുസ്തക പരമ്പരയും ഉരുത്തിരിഞ്ഞു.
ആദ്യ പുസ്തകം പ്രസിദ്ധീകരിക്കാൻ പ്രസാധകരിൽ പലരും മടികാണിച്ചിരുന്നെങ്കിലും ഒടുവിൽ പ്രസിദ്ധീകരിച്ചപ്പോൾ വമ്പിച്ച വിലപ്ന കൈവരിക്കുകയുണ്ടായി.
മണ്ടത്തരത്തിനുള്ള അവാർഡ് ജേതാക്കളിൽ ചിലർ;
2014 പാകിസ്താൻ- മരിച്ചവരെ ജീവിക്കുന്ന ദിവ്യാൽഭുതം കാണിക്കാം എന്ന സൂഫി ഗുരുവിനെ വാക്ക് വിശ്വസച്ച് ഗുരുവിനാൽ വധിക്കപ്പെട്ട ശിഷ്യൻ മുഹമ്മദ് നിയാസ്.
കഴുത്തറുത്ത് ഇയാളെ കൊന്ന ഗുരു മന്ത്രോച്ചാരണങ്ങൾ നടത്തിയെങ്കിലും ഉടൻ ത്ന്നെ പോലീസ് പിടിയിലായി..
മുഹമ്മദ് നിയാസ് ഡാർവ്വിൻ അവാർഡ് ജേതാവായി.
2016 വിർജീനിയ അമേരിക്ക.
വലിയ ഒരു മെത്ത വാനിനു മുകളിൽ  വച്ച് അതിന്മേൽ കമിഴ്ന്നു കിടന്നു സവാരി ചെയ്യവേ, വളവ് തിരിഞ്ഞ വാനിൽ നിന്നും മെത്തയടക്കം തെറിച്ച് വീണ് മരണപ്പെട്ട സിഡ്നി ഗോൻസാലസ് എന്ന യുവതി.
വാനോടിച്ചിരുന്നത് ലൈസൻസിലാത്ത ആളും.
2014കെനിയ.
–കാട്ടാനയുമൊത്ത് സൽഫി എടുക്കാനുള്ള ശ്രമത്തിൽ ആന ചവിട്ടി മരിച്ച രണ്ട് സുഹൃത്തുക്കൾ.
ഇരുവരുടേയം ശവം ആന മരകമ്പുകൾ കൊണ്ട് മൂടിയിരുന്നു.
ആനയുടെ മുഖത്ത് തൊടുന്ന ഫോട്ടൊ ആയിരുന്നു സെൽഫി.
2014 കാലിഫോർണിയയിലെ പസഫിക് തീരം.
അപകടങ്ങൾ പതിയിരിക്കുന്ന പാറകെട്ടുകളുള്ള കടൽ തീരത്ത് ആരും കുളിക്കാനിറങ്ങാത്ത സ്ഥലം തന്നെ ജലകേളികൾകായി തിരഞ്ഞെടുക്കുകയും നിയമപാലകരുടേയും അധികൃതരുടേയും അപായ സൂചനകൾക്കും മുന്നറിയിപ്പുകൾക്കും വില കൽപ്പിക്കാതെ വൻ തിരമാലയിൽ തൂത്തെറിയപ്പെട്ട് പാറയിലിടിച്ച് മരിച്ച കാലിഫോർണിയക്കാരാനായ പയ്യൻ.
ഡാർവിൻസ് ഫോക്സ് ഇംഗ്ലീഷ് വിലാസം https://ml.wikipedia.org/wiki/Darwin%27s_fox
ശുനക വർഗത്തിൽപ്പെട്ട ഗുരുതരമായ വംശനാശ ഭീഷണി നേരിടുന്ന ഒരു ചെറു ജീവിയാണ് ഡാർവിൻസ് ഫോക്സ് (Darvin's Fox).
ഇത് ഡാർവിൻസ് സോറോ എന്നും അറിയപ്പെടുന്നു.
ലൈകാലോപെക്സ് ( Lycalopex)
ജനുസ്സിൽ ഉൾപ്പെടുന്ന ഇതിന്റെ ശാസ്ത്രനാമം Lycalopex fulvipes എന്നാണ്.
ഇത് ചിലിയിലും സമീപത്തുള്ള ദ്വീപുകളിലും മാത്രമാണ്  കണ്ടുവരുന്നത്.
സ്ഥിതിവിവരങ്ങൾ ആകെ എണ്ണം     250 ശരീരത്തിന്റെ ആകെ നീളം 48-55.7 cm വാലിന്റെ നീളം 17.5-25 cm ഭാരം 2.9-3.3 കിലോ അവലംബം Wildlife as Canon sees it - http://wildlifebycanon.com/#/darwins-fox/ Archived 2014-12-18 at the Wayback Machine .
ഡി-8 ഓർഗനൈസേഷൻ ഫോർ ഇക്കണോമിക് കോഓപ്പറേഷൻ ഇംഗ്ലീഷ് വിലാസം https://ml.wikipedia.org/wiki/D-8_Organization_for_Economic_Cooperation
ബംഗ്ലാദേശ് , ഈജിപ്ത് , ഇന്തോനേഷ്യ , ഇറാൻ , മലേഷ്യ , നൈജീരിയ , പാകിസ്ഥാൻ , തുർക്കി എന്നീ രാജ്യങ്ങൾ തമ്മിലുള്ള സഹകരണത്തിനുള്ള ഒരു സംഘടനയാണ് ഡെവലപ്പിംഗ്-8 എന്നും അറിയപ്പെടുന്ന ഡി-8 ഓർഗനൈസേഷൻ ഫോർ ഇക്കണോമിക് കോഓപ്പറേഷൻ .
സാമ്പത്തിക സഹകരണത്തിനായുള്ള ഡി-8 ഓർഗനൈസേഷന്റെ ലക്ഷ്യങ്ങൾ ആഗോള സമ്പദ്‌വ്യവസ്ഥയിൽ അംഗരാജ്യങ്ങളുടെ സ്ഥാനം മെച്ചപ്പെടുത്തുക, വൈവിധ്യവൽക്കരിക്കുക, വ്യാപാര ബന്ധങ്ങളിൽ പുതിയ അവസരങ്ങൾ സൃഷ്ടിക്കുക, അന്താരാഷ്ട്ര തലത്തിൽ തീരുമാനങ്ങൾ എടുക്കുന്നതിൽ പങ്കാളിത്തം വർദ്ധിപ്പിക്കുക, ജീവിത നിലവാരം മെച്ചപ്പെടുത്തുക എന്നിവയാണ്.
ഡി-8 ഒരു പ്രാദേശിക ക്രമീകരണം എന്നതിലുപരി ആഗോള ക്രമീകരണമാണ് എന്ന് അതിലെ അംഗങ്ങളുടെ ഘടന പ്രതിഫലിപ്പിക്കുന്നു.
ഓർഗനൈസേഷൻ ഫോർ ഇക്കണോമിക് കോഓപ്പറേഷൻ (ഡി-8) അംഗരാജ്യങ്ങളുടെ ഉഭയകക്ഷി, ബഹുമുഖ പ്രതിബദ്ധതകളെ പ്രതികൂലമായി ബാധിക്കാത്ത ഒരു ഫോറമാണ്.
എട്ട് രാജ്യങ്ങളിലെയും മൊത്തം ജനസംഖ്യ ഏകദേശം 1 ബില്യൺ അല്ലെങ്കിൽ എല്ലാ മുസ്ലീങ്ങളുടെയും 60% ആണ്, ഈ പ്രദേശത്ത് ലോക ജനസംഖ്യയുടെ 13% നു അടുത്തു ആളുകൾ ജീവിക്കുന്നു, ഇത് ലോക ഭൂവിസ്തൃതിയുടെ 5% വിസ്തീർണം അഥവാ 7.6 ദശലക്ഷം ചതുരശ്ര കിലോമീറ്റർ വിസ്തൃതി ഉൾക്കൊള്ളുന്നു.
2006-ൽ ഡി-8 അംഗരാജ്യങ്ങൾ തമ്മിലുള്ള വ്യാപാരം 35 ബില്യൺ അമേരിക്കൻ ഡോളർ ആയിരുന്നു, 2010 ൽ അത് ഏകദേശം 68 ബില്യൺ അമേരിക്കൻ ഡോളർ ആയി ഉയർന്നു.
8 വികസ്വര രാജ്യങ്ങൾ തമ്മിലുള്ള ഇടപാടുകൾ 2010 ൽ വ്യാപാരത്തിന്റെ 3.3 ശതമാനമായിരുന്നു.
എട്ട് രാജ്യങ്ങളുടെ ആകെ നാമമാത്ര ജിഡിപി 2023 ലെ കണക്കനുസരിച്ച് ഏകദേശം 4.92 ട്രില്യൺ ആയിരുന്നു.
പ്രധാനപ്പെട്ട മുസ്ലീം ഭൂരിപക്ഷ വികസ്വര രാജ്യങ്ങൾ തമ്മിലുള്ള സഹകരണം എന്ന ആശയം 1996 ഒക്ടോബറിൽ ഇസ്താംബൂളിൽ നടന്ന "കൊ-ഓപ്പറേഷൻ ഇൻ ഡവലപ്പ്മെന്റ് (വികസനത്തിലെ സഹകരണം)" എന്ന സെമിനാറിൽ അന്നത്തെ തുർക്കി പ്രധാനമന്ത്രിയായിരുന്ന പ്രൊഫ. ഡോ. നെജ്മത്തിൻ എർബകാൻ ആണ് ആദ്യം അവതരിപ്പിക്കുന്നത്.
തെക്കുകിഴക്കൻ ഏഷ്യ മുതൽ ആഫ്രിക്ക വരെ വ്യാപിച്ചുകിടക്കുന്ന രാജ്യങ്ങൾ തമ്മിലുള്ള സഹകരണം സംഘം വിഭാവനം ചെയ്തു.
ബംഗ്ലാദേശ് , ഈജിപ്ത് , ഇന്തോനേഷ്യ , ഇറാൻ , മലേഷ്യ , നൈജീരിയ , പാകിസ്ഥാൻ എന്നീ രാജ്യങ്ങളിൽ നിന്നുള്ള പ്രതിനിധികൾ സെമിനാറിൽ പങ്കെടുത്തു.
ഈ സമ്മേളനം ഡി -8 സ്ഥാപിക്കുന്നതിനുള്ള ആദ്യപടിയായിരുന്നു.
ഒരു കൂട്ടം തയ്യാറെടുപ്പ് യോഗങ്ങൾക്ക് ശേഷമാണ് ഡി -8 ഔദ്യോഗികമായി രൂപീകരിക്കുകയും രാഷ്ട്രത്തലവന്മാരുടെ ഉച്ചകോടിയുടെ അവസാനം പുറപ്പെടുവിച്ച ഇസ്താംബുൾ പ്രഖ്യാപനത്തോടെ അതിന്റെ പ്രവർത്തനങ്ങൾ ആരംഭിക്കുകയും ചെയ്തത്.
1997 ജൂൺ 15-ന് ഇസ്താംബൂളിൽ സമ്മിറ്റ് നടത്തി ലക്ഷ്യങ്ങൾ
D-8 വസ്തുതകളും കണക്കുകളും വിശദമാക്കുന്ന ഔദ്യോഗിക പ്രസിദ്ധീകരണം പ്രസ്താവിച്ചതുപോലെ: "ലോക സമ്പദ്‌വ്യവസ്ഥയിൽ വികസ്വര രാജ്യങ്ങളുടെ സ്ഥാനം മെച്ചപ്പെടുത്തുക, വൈവിധ്യവൽക്കരിക്കുക, വ്യാപാര ബന്ധങ്ങളിൽ പുതിയ അവസരങ്ങൾ സൃഷ്ടിക്കുക, അന്താരാഷ്ട്ര തലത്തിൽ തീരുമാനമെടുക്കുന്നതിൽ പങ്കാളിത്തം വർദ്ധിപ്പിക്കുക, മെച്ചപ്പെട്ട ജീവിത നിലവാരം പ്രദാനം ചെയ്യുക എന്നിവയാണ് D-8 ന്റെ ലക്ഷ്യങ്ങൾ."
സാമ്പത്തികം, ബാങ്കിംഗ്, ഗ്രാമീണ വികസനം, ശാസ്ത്ര സാങ്കേതിക വിദ്യ, മാനുഷിക വികസനം, കൃഷി, ഊർജം, പരിസ്ഥിതി, ആരോഗ്യം എന്നിവയാണ് സഹകരണത്തിന്റെ പ്രധാന മേഖലകൾ.
ആദ്യ ഉച്ചകോടി പ്രഖ്യാപനത്തിൽ (ഇസ്താംബുൾ, 1997), D-8 ന്റെ പ്രധാന ലക്ഷ്യം ഇനിപ്പറയുന്ന തത്വങ്ങൾക്കനുസൃതമായ സാമൂഹിക-സാമ്പത്തിക വികസനമാണ്: സംഘർഷത്തിനു പകരം സമാധാനം.
ഏറ്റുമുട്ടലിനു പകരം സംഭാഷണം.
ചൂഷണത്തിന് പകരം സഹകരണം.
ഇരട്ടത്താപ്പിനു പകരം നീതി.
വിവേചനത്തിനു പകരം സമത്വം.
അടിച്ചമർത്തലിനു പകരം ജനാധിപത്യം.
അംഗരാജ്യങ്ങളുടെ മറ്റ് പ്രാദേശിക അല്ലെങ്കിൽ അന്തർദേശീയ സംഘടനകളിലെ അംഗത്വത്തിൽ നിന്ന് ഉത്ഭവിക്കുന്ന, ഉഭയകക്ഷി, ബഹുമുഖ പ്രതിബദ്ധതകളെ പ്രതികൂലമായി ബാധിക്കാത്ത ഒരു ഫോറമാണ് ഡി-8.
അഞ്ചാമത്തെ ഡി-8 ഉച്ചകോടി പ്രഖ്യാപനം (ബാലി, 2006) ഗ്രൂപ്പിന്റെ ലക്ഷ്യങ്ങളുടെ പ്രയോഗത്തിന്റെ ഉദാഹരണമായി ഇനിപ്പറയുന്നവ ചേർത്തു: നമ്മുടെ രാജ്യങ്ങളിലെ സാമ്പത്തിക അസമത്വങ്ങളുടെ പ്രശ്നം പരിഹരിക്കാൻ ഒരുമിച്ച് പ്രവർത്തിക്കാനുള്ള പ്രതിജ്ഞാബദ്ധത.
ഇതരവും പുനരുപയോഗിക്കാവുന്നതുമായ ഊർജ്ജ സ്രോതസ്സുകൾ വികസിപ്പിക്കുന്നതിന് ഊർജ്ജ മേഖലയിൽ സഹകരണം വർദ്ധിപ്പിക്കുന്നതിനുള്ള പ്രതിബദ്ധത വീണ്ടും ഉറപ്പിക്കുക.
അംഗരാജ്യങ്ങളുടെ സാമ്പത്തിക വികസനത്തിന് സംഭാവന നൽകുന്നതിൽ ഡി-8 ന്റെ പ്രാധാന്യം ഊന്നിപ്പറയുകയും അത് ആഗോള വ്യാപാരം പ്രോത്സാഹിപ്പിക്കുന്നുവെന്ന് ഉറപ്പാക്കുകയും ചെയ്യുക.
രണ്ട് വർഷത്തിലൊരിക്കൽ വിളിച്ചുകൂട്ടുന്ന, ഓരോ അംഗരാജ്യത്തിന്റെയും നേതാക്കൾ ചേർന്ന ഉച്ചകോടിക്ക് ഏറ്റവും ഉയർന്ന അധികാരമുണ്ട്.
കൗൺസിൽ പ്രധാന തീരുമാനമെടുക്കുന്ന ബോഡിയും ഓരോ അംഗരാജ്യത്തിന്റെയും വിദേശകാര്യ മന്ത്രിമാരുമായി ബന്ധപ്പെട്ട വിഷയങ്ങൾ പരിഗണിക്കുന്നതിനുള്ള ഫോറവുമാണ്.
ബീച്ച് അംഗ സംസ്ഥാന സർക്കാർ നിയമിക്കുന്ന കമ്മീഷണർമാർ ഉൾക്കൊള്ളുന്ന കമ്മിഷന് എക്സിക്യൂട്ടീവ് അധികാരമുണ്ട്.
അതത് രാജ്യത്ത് നിർദ്ദേശങ്ങൾ പാലിക്കുന്നത് പ്രോത്സാഹിപ്പിക്കുന്നതിന് കമ്മീഷണർമാർക്ക് ഉത്തരവാദിത്തമുണ്ട്.
അവസാനമായി, ആശയവിനിമയം സുഗമമാക്കുന്നതിനും ഓരോ ഉച്ചകോടിയിലോ ലോവർ ലെവൽ അസംബ്ലിയിലോ ഒരു മേൽനോട്ട ശേഷിയിൽ പ്രവർത്തിക്കാൻ ഡി-8 അംഗങ്ങൾ ഒരു എക്സിക്യൂട്ടീവ് ഡയറക്ടറെ നിയമിക്കുന്നു.
ഡി-8 ഉച്ചകോടികൾ തീയതി ആതിഥേയ രാഷ്ട്രം ആതിഥേയ നേതാവ് സ്ഥലം 1 ജൂൺ 1997 ടർക്കി നെജ്മത്തിൻ എർബകാൻ ഇസ്താംബുൾ 2 1999 മാർച്ച് ബംഗ്ലാദേശ് ഷേഖ് ഹസീന ധാക്ക 3 ഫെബ്രുവരി 2001 ഈജിപ്റ്റ് ഹുസ്നി മുബാറക്ക് കെയ്റോ 4 ഫെബ്രുവരി 2004 ഇറാൻ മുഹമ്മദ്‌ ഖാതമി ടെഹ്റാൻ 5 മെയ് 2006 ഇന്തോനേഷ്യ സുസിലോ ബാംബാങ് യുധോയോനോ ബാലി 6 ജൂലൈ 2008 മലേഷ്യ അബ്ദുല്ല അഹ്മദ് ബദവി ക്വാല ലമ്പുർ 7 ജൂലൈ 2010 നൈജീരിയ മുഹമ്മദ് ബുഹാരി അബുജ 8 നവംബർ 2012 പാകിസ്താൻ ആസിഫ് അലി സർദാരി ഇസ്ലാമബാദ് 9 ഒക്ടോബർ 2017 ടർക്കി റെജപ് തയ്യിപ്‌ എർദ്വാൻ ഇസ്താംബുൾ 10 ഏപ്രിൽ 2021 ബംഗ്ലാദേശ് ഷേഖ് ഹസീന വെർച്വൽ അംഗരാജ്യങ്ങൾ രാജ്യം ജനസംഖ്യ (ആയിരത്തിൽ) (2019) നോമി.
ജിഡിപി ബി. അമേരിക്കൻ ഡോളർ (2022 est.) നോമി.
ജിഡിപി പെർ കാപ്പിറ്റ അമേരിക്കൻ ഡോളർ (2022 est.) പിപിപി ജിഡിപി ബി. അമേരിക്കൻ ഡോളർ (2021 est.) പിപിപി ജിഡിപി പെർ കാപ്പിറ്റ അമേരിക്കൻ ഡോളർ (2022 est.) ജിഡിപി വളർച്ച (2022 est.) ഫോറിൻ എക്സ്ചേഞ്ച് റിസർവ് ബി. അമേരിക്കൻ ഡോളർ
(2022) സർക്കാർ ചിലവാക്കൽ ബി. അമേരിക്കൻ ഡോളർ
(2022) കയറ്റുമതി ബി. അമേരിക്കൻ ഡോളർ
(2021) ഇറക്കുമതി ബി. അമേരിക്കൻ ഡോളർ
(2022) സാക്ഷരത
(2022) ജീവിത ദൈർഖ്യം  (വർഷത്തിൽ, ശരാശരി. 2021) എച്ച്ഡിഐ (2019) ബംഗ്ലാദേശ് 163,046.161 465 2,830 1,350 8,912 7.25% 48.00 90.57 44.96 53.33 74.7% 74.3 0.662 (medium) ഇന്തോനേഷ്യ 270,625.568 1,159 4,256 3,566 12,882 5.3% 144.78 197.31 231.54 196.19 95.4% 71.3 0.718 (high) ഈജിപ്റ്റ് 100,388.073 450 4,432 1,381 13,083 2.5% 40.35 167.43 53.52 78.66 71.2% 71.8 0.707 (high) ഇറാൻ 82,913.906 1,780 20,434 1436 15,513 2.5% 86.00 115.46 - 27.31 85.5% 77.3 0.783 (high) പാകിസ്താൻ 216,565.318 386 1,843 1,329 5,964 3.9% 27.62 65.72 30.57 50.13 62.3% 68 0.575 (medium) മലേഷ്യ 31,949.777 439 13,604 902 29,340 6.5% 111.10 90.08 237.83 189.78 89.5% 74.7 0.810 (very high) നൈജീരിയ 200,963.599 554 2,932 1070 5,280 2.5% 34.23 22.15 69.93 52.96 51.1% 62.6 0.539 (low) ടർക്കി 83,429.615 692 8,227 2,943 32,278 6.0% 108.58 239.42 245.84 219.40 96.2% 78.6 0.820 (very high) ശരാശരി 143,735.252 631.38 5,558 1701 14,676 3.85% 82.13 123.52 126.10 101.65 77.84% 72.0 0.718 (high) ഡി-8 സെക്രട്ടറി-ജനറൽമാർ ഇല്ല.
പേര് മാതൃരാജ്യം ചുമതലയേറ്റ വർഷം ചുമതലയൊഴിഞ്ഞ വർഷം 1 അയ്ഹാൻ കമൽ ടർക്കി 1997 2006 2 ഡിപ്പോ ആലം ഇന്തോനേഷ്യ 2006 2010 3 വിഡി ആഗോസ് പ്രതിക്തൊ ഇന്തോനേഷ്യ 2010 2012 4 സെയ്ദ് അലി മുഹമ്മദ് മൗസവി ഇറാൻ 2013 2017 5 അംബാസഡർ ഡാറ്റോ കു ജാഫർ കു ഷാരി മലേഷ്യ 2018 2021 6 അംബാസഡർ ഇസിയാക്ക അബ്ദുൽഖാദിർ ഇമാം നൈജീരിയ 2022 തുടരുന്നു അവലംബം പുറം കണ്ണികൾ ഔദ്യോഗിക വെബ്സൈറ്റ് D-8 അംഗരാജ്യങ്ങളുടെ സ്ഥിതിവിവരക്കണക്കുകൾ D-8 പ്രസിദ്ധീകരണങ്ങൾ മുൻഗണനാ വ്യാപാര കരാർ കൃഷിയും ഭക്ഷ്യസുരക്ഷയും
ഡാൽമേഷ്യ ഇംഗ്ലീഷ് വിലാസം https://ml.wikipedia.org/wiki/Dalmatia
ക്രൊയേഷ്യയിലെ ഒരു പ്രദേശമാണ് ഡാൽമേഷ്യ .
അഡ്രിയാറ്റിക് കടലിനും ബോസ്നിയ ഹെർസെഗോവിനയ്ക്കും മധ്യേ സ്ഥിതിചെയ്യുന്ന ഈ പ്രദേശത്തിനു 320 കിലോമീറ്റർ ദൈർഘ്യമുണ്ട്.
ദിനാറിക് ആൽപ്സ് പർവതനിര ഡാൽമേഷ്യയെ ബോസ്നിയ-ഹെർസെഗോവിനയിൽ നിന്നും വേർതിരിക്കുന്നു.
ഈ പ്രദേശത്തിന്റെ ഒരറ്റം മുതൽ മറ്റേ അറ്റം വരെ വ്യാപിച്ചിരിക്കുന്ന മലനിരകളെ നെരേത് വ (Neretva), കർക (Karka) എന്നീ നദികൾ മുറിച്ചുകടക്കുന്നു.
ഏഡ്രിയാറ്റിക് കടലിന്റെ കിഴക്കൻ തീരത്തായി വ്യാപിച്ചിരിക്കുന്ന ഡാൽമേഷ്യൻ പ്രദേശത്തിന് 12,732 ചതുരശ്ര കിലോമീറ്റർ വിസ്തീർണവും, 4.8 മുതൽ 64 കിലോമീറ്റർ വരെ വീതിയുമുണ്ട്.
ഏഡ്രിയാറ്റിക് കടലിലെ ചില ദ്വീപുകൾ ഡാൽമേഷ്യൻ പ്രദേശത്തിന്റെ ഭാഗമാണ്.
ബ്രാക് (Brac), ഹ്വാർ (Hvar), കോർകുല (Korcula), ദുഗി ഓതോക് (Dugi atok), മിൽജറ്റ് (Mljet) എന്നിവയാണ്ഇതിൽ പ്രധാനപ്പെട്ടവ.
ക്രമരഹിതമായ തീരപ്രദേശമാണ് ഡാൽമേഷ്യയുടേത്.
കിന്നിന് (Kinn) അടുത്തുള്ള ബോസ്നിയൻ അതിർത്തിയിൽ സ്ഥിതിചെയ്യുന്ന മൗണ്ട് ട്രോഗ്ലവ് (Mount Troglou) ദിനാറിക് ആൽപ്സിലെ ഏറ്റവും ഉയരം കൂടിയ പ്രദേശമാകുന്നു.
1913 മീറ്ററാണ് ഇതിന്റെ ഉയരം.
ഡാൽമേഷ്യൻ നദികളിൽ ഭൂരിഭാഗവും ഗതാഗയോഗ്യമല്ല.
ചില നദികൾ ഭാഗികമായി ഭൂമിക്കടിയിലൂടെയാണ് ഒഴുകുന്നത്.
കിർക (Krika), സെറ്റിന (Setina) എന്നിവ മുഖ്യ നദികളിൽപ്പെടുന്നു.
ബോസ്നിയ-ഹെർസെഗോവിനയിലൂടെയൊഴുകുന്ന നെരേത്വ ഡാൽമേഷ്യയെ രണ്ടു ഭാഗങ്ങളായി വിഭജിക്കുന്നു.
പ്രധാനമായും ഒരു കാർഷിക പ്രദേശമാണ് ഡാൽമേഷ്യ.
മുന്തിരി , ഒലിവ് , അത്തി , നാരകഫലങ്ങൾ മുതലായവ ഇവിടത്തെ പ്രധാന കാർഷികവിളകളാകുന്നു.